als_Latn dik_Latn sag_Latn
Shtatë raporte revizioni vitin e kaluar janë dërguar në Prokurorinë Publike Themelore, por nuk ka pasur asnjë përgjigje, theksoi sekretari i përgjithshëm i Entit Shtetëror për Revizion, Aleksandar Popovski, duke informuar se gjatë 2016 ishin bërë gjithsej 45 raporte revizioni të institucioneve.
Ndërsa shtatë prej tyre që kanë përfunduar në Prokurori janë ato nga Ministria e Arsimit dhe Shkencës, Ministria e Ekonomisë, Ndërmarrja Publike “Rrugët e Maqedonisë” , komuna e Koçanit dhe institucione të tjera. Sipas raporteve të revizionit në këto ministri dhe institucione ka pasur keqpërdorime për harxhime të tepërta dhe të panevojshme për hotele luksoze, dreka dhe darka, si taksi e shërbime të tjera të paguara jashtë shtetit. Nga Prokuroria Publike Themelore kanë theksuar se javën e ardhshme do të japin hollësi lidhur me raportet që i janë dërguar nga Enti Shtetëror i Revizionit.
Enti Shtetëror i Revizionit theksoi se po bashkëpunon edhe me Prokurorinë Publike Speciale dhe se i është përgjigjur në çdo kohë kërkesave të saj.
“Bashkëpunimi me PPS-në është e njëjtë edhe sikur me të gjitha organet tjera. Ajo është diskrete, por mund të them se realizojmë bashkëpunim me PPS-në, kemi vepruar ndaj kërkesave te tyre, dhe vazhdojmë ta bëjmë atë, për të gjitha partitë politike kemi dorëzuar raporte, për të cilat ka pasur nevojë për informata”, u shpreh Aleksandar Popovski, sekretar i përgjithshëm i ESHR.
Përfaqësuesja e Qendrës për Çështje Ekonomike që ka ka përgatitur raportin e dytë tremujor për punën e Entit Shtetëror për Revizion theksoi disa vërejtje për punën e këtij enti, që janë:
“Azhurnim më i shpeshtë i Entit shtetëror për revizion gjatë pranimit dhe dërgimit të informatave tek palët e prekura. Përfaqësim më i theksuar në media nga përfaqësuesit e ESHR-së, për shpalosjen e raporteve të përgatitura, mbajtja e konferencave për media, ku mediat do të mund të marrin pjesë dhe të informojnë publikun për punën e ESHR-së dhe për rezultatet që dalin nga raportet revizore”, tha Gabriela Dimovska, Qendra për Çështje Ekonomike.
Raporti është i përgatitur në bazë të projektit “Përmirësimi i llogaridhënies dhe transparencës financiare”, i mbështetur nga ambasada e Britanisë.
Gazetar: Bajram Memeti
als_Latn als_Latn als_Latn als_Latn als_Latn als_Latn als_Latn als_Latn